****

**Kezdődik a hatodik Nagy-Szín-Pad!**

**BEMUTATJUK 2019. IGAZI, ÉLŐ SIKEREIT!**

**Hatodik alkalommal indul a könnyűzenei előadók legrangosabb hazai versenye, a Nagy-Szín-Pad! A 2019-es mezőnyt a Follow the Flow, KosziJanka, a New Level Empire, a Nomad, a Stolen Beat, a Useme, a USNK és a The Bluebay Foxes alkotja. A résztvevők meghívást kapnak többek között a Szigetre, a VOLTra, a STRANDra, a MOL Nagyon Balaton eseményeire és a Campusra, a győztes pedig a fesztiválok nagyszínpadán koncertezhet.**

**A Nagy-Szín-Pad! május 8-9-10-11-i elődöntőinek, valamint a május 16-i döntőnek is az Akvárium Klub ad otthont, a koncerteket az M2 Petőfi TV élőben közvetíti, a Recorder, a Lángoló Gitárok és a ROCKSTAR Magazin pedig médiatámogatóként ad hírt az eseményekről.**

**Videó:** <https://www.youtube.com/watch?v=41iK5f71xPM&t=24s>

**EZ A NAGY-SZÍN-PAD!**

A Nagy-Szín-Pad! kizárólag meghívásos alapon működik, a szervezők nem fogadnak el jelentkezést. Nem tehetségkutató, hanem tehetségMUTATÓ, amelyben olyan előadók és zenekarok vesznek részt, akik klubszinten már jelentős népszerűségre tettek szert. A rendezvénysorozat egyfajta katapultként is szolgálhat azok számára, akik eddigi karrierjük során már bizonyították a nagyszínpad-érettségüket, megalapozták a jövőjüket, csak a nagy áttörés lehetőségére várnak. A Nagy-Szín-Pad! hitelességét jól példázza, hogy eddigi éveiben olyan előadók és zenekarok szerepeltek benne, akik ma már arénákat töltenek meg, és a fesztiválok nagyszínpadán, főműsoridőben játszanak, elég, ha csak a Halott Pénzre, a Margaret Island-re, a Honeybeastre, a Lóci Játszikra, vagy a tavalyi győztes Apey & the Pea-re gondolunk.

*“A mezőny idén is hihetetlenül színes és erős. A résztvevők között akad lenyűgözően tehetséges énekesnő, tehetségkutató győztes rapcsapat, hatalmas és lojális rajongótáborral rendelkező együttes, a YouTube-on nézettségi rekordokat döntögető trió, és évek óta élmezőnyben dolgozó rockzenekar is. Bárki nyerjen is idén, egy biztos: ők már mindannyian győztesek, és fényes karrier előtt állnak.“* – avat be a részletekbe **Lobenwein Norbert**, a Nagy-Szín-Pad! alapítója.

Száznál is több koncertszervezőtől, producertől, újságírótól, zenei szerkesztőtől érkeznek ajánlások azokról a zenekarokról és előadókról, akik önerőből jutottak el teltházas klubkoncertekig, vagy éppen rádióban és YouTube-on népszerű dalokig. Közülük választja ki egy nagy létszámú kör azt a nyolc előadót, akiket meghívnak a versenyre.

*„A Nagy-Szín-Pad! elődöntői és döntője teljes koncertekből áll, így akár egy négy plusz egy napos fesztiválnak is tekinthető, amelynek kulisszái mögé a tévénézők is betekintést nyerhetnek. Különös figyelmet fordítunk arra, hogy a résztvevőknek a lehető legprofesszionálisabb lehetőséget nyújtsuk a nagyobb közönség előtti bemutatkozásra, és idén számos újítást bevezetve még nagyobb hangsúlyt fektetünk a látványelemekre.”* - mondta el az alapító, majd hozzátette: a már említett fesztiválfelkérések mellett rengeteg értékes díjjal is gazdagodnak majd a legjobb Nagy-Szín-Pad!-osok.

Ahogy az elmúlt két évben, úgy idén is az MVM Zrt. a tehetségmutató főtámogatója. *„Az MVM a Nagy-Szín-Pad! verseny támogatásával új területre lépett kulturális szerepvállalásában. A komolyzene mellett kiemelten fontos számunkra a könnyűzenei élet tehetségeinek támogatása, népszerűsítése. Büszkék vagyunk rá, hogy már harmadik alkalommal segíthetjük a Nagy-Szín-Pad! szponzorálásával a kortárs zene fiatal tehetségeinek elismerését”* – mondta Jákó Eszter, az MVM Zrt. kommunikációs igazgatója.

**A HELYSZÍN AZ AKVÁRIUM KLUB**

Ahogy az elmúlt 5 évben, úgy idén is az Akvárium Klub ad otthont a Nagy-Szín-Pad! elődöntőinek és döntőjének is: ezen az öt napon fesztiválhangulat várja az ide látogató rajongókat.

**A NAGY-SZÍN-PAD! 2019-ES MENETRENDJE:**

**05.08. Follow the Flow - KosziJanka**

*EVENT:* [*https://www.facebook.com/events/397195290828751/*](https://www.facebook.com/events/397195290828751/)

**05.09. Nomad - New Level Empire**

*EVENT:* [*https://www.facebook.com/events/596376867454840/*](https://www.facebook.com/events/596376867454840/)

**05.10. Useme - Stolen Beat**

*EVENT:* [*https://www.facebook.com/events/574868493028098/*](https://www.facebook.com/events/574868493028098/)

**05.11. USNK - The Bluebay Foxes**

*EVENT:* [*https://www.facebook.com/events/260954418158922/*](https://www.facebook.com/events/260954418158922/)

**DÖNTŐ: MÁJUS 16.**

*EVENT: https://www.facebook.com/events/388948898585999/*

**ÉLŐBEN A PETŐFIN!**

A Nagy-Szín-Pad!-ot 2014-ben indította el a VOLT Produkció és a Petőfi Rádió, és azóta is együtt gondozzák. *„A Nagy-Szín-Pad! már évek óta azt jelzi nekünk a Petőfi Rádióban, hogy visszavonhatatlanul itt a tavasz. Idén is nagyon várjuk, hogy a fesztiválszezon első fecskéje, a VOLT Produkcióval közösen szervezett buli elinduljon. A 2019-es fellépőket elnézve biztosra vehető, hogy az idei évben is zenei csemegéktől hemzsegő estéket izgulhatunk majd végig május elején a helyszínen, az Akváriumban és a Petőfi TV-ben is”* - tudtuk meg Tiszttartó Titusztól, a Petőfi Rádió csatornaigazgatójától. *“Büszkék vagyunk rá, hogy az idei Nagy-Szín-Pad! is az M2 Petőfi tv-n látható. A könnyűzenének szüksége van az ilyen jellegű kezdeményezésekre, aminek keretében az előadóknak lehetőségük van egy országos lefedettségű televízióban meg- és bemutatni magukat. A 2019-es mezőnyt elnézve a verseny idén is biztosan tartogat meglepetéseket, kíváncsian várjuk a crew és a nézők által felállított végeredményt!“ –* mondta **Medvegy Anikó**, az M2 Petőfi TV csatornaigazgatója.

**Nagy-Szín-Pad! 2019 elődöntők május 8-9-10-11-én, döntő május 16-án az M2 esti műsorsávjában, 21.05-kor.**

**A TÉT**

A Nagy-Szín-Pad! győztese bemutatkozhat a **Sziget**, a **Telekom VOLT Fesztivál**, a **STRAND Fesztivál** és a **Campus fesztivál** nagyszínpadán, meghívást kap a **Petőfi Zenei Díj** 2019-es showműsorába, amelynek idén is a STRAND Fesztivál ad otthont, valamint saját, **dedikált estét kap az Akvárium Klubban**. Emellett minden döntős zenekar **1-1 millió forintos videóklip támogatásban** részesül, és egy valaki **vendégzenekari meghívást kap a Budapest Parkba.** Ráadásképp az elődöntők összes résztvevője fellép a Sziget, a Telekom VOLT, a STRAND és a Campus fesztiválon, valamint a **MOL Nagyon Balaton** eseményein.

**BEMUTATKOZIK A NAGY-SZÍN-PAD! CREW!**

Az elődöntők alatt elsősorban a szakmai zsűri, azaz **a Nagy-Szín-Pad! Crew szavazata számít, a közönség, mint 11. zsűritag** teheti le a voksát 3 platformon, az aznap fellépő előadókra 20:00-tól másnap 20:00-ig: SMS-ben, Instagramon és a www.nagyszinpad.com-on.   
A közönség és a Nagy-Szín-Pad! CREW szavazatainak összesítése adja ki a 3 továbbjutó zenekart, személyüket **május 13-án reggel jelentik be a Petőfi Rádióban**. Ekkor újraindul a szavazás a 3 döntősre, akikre egészen a döntő végéig lehet szavazni.   
**A végeredményt már csak a közönség alakítja**: az ő voksaikat a szavazás élő adásbeli lezárása után összesítik, és bejelentik a Nagy-Szín-Pad! idei győztesét.

**A Nagy-Szín-Pad! Crew 2019-es tagjai:**

**Áron András "Apey"**, a tavalyi Nagy-Szín-Pad! győztes Apey & the Pea frontembere.

**Boros Csaba**, a Republik együttes frontembere és a Petőfi Rádió műsorvezetője.

**Lábas Viki**, a 2014-es Nagy-Szín-Pad! résztvevő Margaret Island énekesnője.

**Lobenwein Norbert**, a Telekom VOLT Fesztivál és a STRAND Fesztivál vezetője, a Sziget zenei igazgatója valamint a NAGY-SZÍN-PAD! alapítója.

**Marsalkó Dávid**, a 2014-es Nagy-Szín-Pad! résztvevő Halott Pénz alapítója, frontembere.

**Medvegy Anikó**, az M2 Petőfi TV csatornaigazgatója

**Muraközi Péter**, a Sziget Szervezőiroda magyar zenei igazgatója, a veszprémi Expresszó Klub vezetője.

**Patkó Béla Kiki,** az EMELET zenekar frontembere.

**Takács Ákos**, a Red Bull marketing menedzsere.

**Tiszttartó Titusz,** a Petőfi Rádió csatornaigazgatója.

**A NAGY-SZÍN-PAD! 2019-ES RÉSZTVEVŐI**

**FOLLOW THE FLOW**

A Follow The Flow 2017-ben nyerte el végleges formáját, amikor Szakács Gergő is csatlakozott Fura Cséhez és BLR-hez. Nem tudja senki című slágerükkel azonnal berobbantak a köztudatba, folyamatosan rekordokat döntögetve több tízmilliós nézettségével a YouTube-on, miközben a legtöbb slágerlistát is könnyűszerrel letarolta a népszerű dal. A hazai zenei szakma sem ment el szó nélkül a jelenség mellett, hiszen a 2018-as Petőfi Zenei Díj – Év felfedezettje díjat ők vitték haza, novemberben őket választotta a közönség, hogy Magyarországot képviseljék Bilbaóban, az MTV EMA díjátadó gáláján. 2019 elején pedig Fonogram-díjra jelölték őket, az Év hazai modern pop-rock albuma vagy felvétele, illetve az Év Felfedezettje kategóriákban is.

Eközben az élő fronton is szépen ível felfelé a srácok csillaga: december elsején az Akvárium Klub KisHallját töltötték meg, vidéki turnéjuk állomásain is sorra teltház előtt játszanak. Márciusi Akvárium NagyHall-beli duplakoncertjükre pedig rekordidő alatt, mindössze néhány órával a bejelentés után minden jegy elkelt!

Facebook: <https://www.facebook.com/Follow-The-Flow-1074617072569380/>

Instagram: <https://www.instagram.com/followtheflowofficial/>

YouTube: <https://www.youtube.com/user/efuera>

Nagy-Szín-Pad! elődöntő: 05.08. szerda

EVENT: <https://www.facebook.com/events/397195290828751/>

**KOSZIJANKA**

KosziJanka Magyarország kiemelkedő énekesnője, aki nem csak tehetségével, de frissességével, őszinte zeneszeretetével, pozitív életszemléletével ragadja magával a közönséget. Hallhattuk már több zenekar közreműködőjeként (PASO, Subscribe, Heincz Gábor ’Biga’), a Random Trip improvizációs koncertjein is visszatérő vendég. Természetesen saját szóló projektje, a Szabó Zével közösen megálmodott KosziJanka produkció az, amiben igazán megmutathatja önmagát, és a leginkább kifejezheti érzéseit-gondolatait. Már a dalokat hallgatva is olyan életöröm-katarzisban lehet részünk, amit kevés előadó vált ki közönségéből, koncertjeiről pedig pozitív, életigenlő energiáktól feltöltődve, mosollyal az arcukon távozhatnak rajongói.

Facebook: <https://www.facebook.com/KosziJanka/>

Instagram: <https://www.instagram.com/koszijanka>

Nagy-Szín-Pad! elődöntő: 05.08. szerda

EVENT: <https://www.facebook.com/events/397195290828751>

**NEW LEVEL EMPIRE**

A New Level Empire 2013-as alakulása óta a hazai zenei rádiók játszási listáinak éllovasa. Olyan slágereket köszönhetünk a formációnak, mint a „The Last One”, a “Belédfulladnék” vagy a legfrissebb a „Megtörténtünk”. A csapat tagjai a hazai zenei szcéna jól ismert szereplői: a doboknál a techno dj, Nyújtó Sándor (DJ Newl), a billentyűknél a számtalan könnyűzenei produkció mögött zeneszerzőként “megbúvó” Krajczár Péter (Krash), a basszusgitárnál Seprényi Fanni, továbbá Lelovics György erősít gitárfronton. A zenekar frontembere, a műsorvezető, dalszerző-énekes, Ujvári Zoltán Szilveszter (Zola).

A zenekar célja, hogy alapjaiban reformálja meg a modern dance zenét: az eddig kizárólag Dj-k által bemutatott műfajt a New Level Empire zenekari formátumban, hangszeres megoldásokkal kelti életre és viszi színpadra – ezzel egy üde színfoltot hozva a Nagy-Szín-Pad! mezőnyébe.

YouTube: <https://www.youtube.com/user/GoldRecordMusicHU>

Instagram <https://www.instagram.com/newlevelempire/>

Facebook <https://www.facebook.com/newlevelempire.official/?epa=SEARCH_BOX>

Nagy-Szín-Pad! elődöntő: 05.09. csütörtök

EVENT: <https://www.facebook.com/events/596376867454840/>

**NOMAD**

A Jánosi „Cicó” Szabolcs alapította, pop/rock stílusban játszó Nomad zenekar 2012. óta aktív résztvevője a hazai koncert-életnek. Számos országos turnéval a hátuk mögött nyugodtan mondhatjuk, hogy az egyik legaktívabb koncertzenekar az országban.

A folyamatos koncertezés mellett rögzített negyedik lemezük 2018. októberében jelent meg „Új remény” címmel, mely a MAHASZ eladási lista 11. helyén nyitott. A lemez meghozta a csapat számára a második Fonogram jelölést az év hazai modern pop-rock albuma vagy hangfelvétele kategóriában.

„A remény hídjai” című dal, mely A DAL 2019-es szériájában egyenes ágon jutott a legjobb 18 közé, kitartóan tanyázik a Petőfi TOP40 felső házában.

Website:<http://nomadzenekar.com/>

Facebook:<https://www.facebook.com/nomadzenekar/>

Instagram: @nomadzenekar

YouTube:<https://www.youtube.com/nomadzenekar>

Nagy-Szín-Pad! elődöntő: 05.09. csütörtök

EVENT: <https://www.facebook.com/events/596376867454840/>

**STOLEN BEAT**

A Stolen Beat a 2018-as X-Faktor második helyezettjeként robbant be a köztudatba. A zenekar rengeteg koncert mellett számos izgalmas projektekben vett részt. Dolgoztak például a korábbi Nagy-Szín-Pad!-os The Biebers-szel, együtt dolgozva fel Puskás Petiék slágerét, a Minden estét. Első videóklipjük Hol vagy címmel már 3 milliós megtekintésnél jár és szépen ível felfelé a karrierük. 201.9 elején a Stolen Beat két tagú formációja egy teljes zenekarrá egészült ki Búzás Bence frontember vezényletével. Ők talán az idei Nagy-Szín-Pad! mezőny legfiatalabb tehetségei, akik semmit sem akarnak jobban, mint zenélni és szórakoztatni.

Facebook: <https://www.facebook.com/Stolen-Beat-Hivatalos-193000411581704/>

Instagram: <https://www.instagram.com/stolenbeathivatalos/>

YouTube: <https://www.youtube.com/user/MistralMusic>

Nagy-Szín-Pad! elődöntő: 05.10. péntek

EVENT: <https://www.facebook.com/events/574868493028098/>

**USEME**

A USEME egy modern pop-metál zenekar, a magyar zenei élet öt kiemelkedő és elismert alakját egyesítette azzal a céllal, hogy közösen együttműködve valami frisset és újat alkossanak. Egyedülálló produkciójukkal egyből sikerült berobbanniuk a hazai színtérre. Mára két nagylemezt, több klipet és számos telt házas klubbulit tudhatnak maguk mögött. A tudatos építkezésnek köszönhetően kihagyhatatlan szereplői a nagyobb hazai fesztiváloknak is. A zenekar pályafutása során végig nagyon termékeny volt, folyamatosan új ötletekkel rukkoltak elő, jelenleg is harmadik, 2019 őszén megjelenő albumukon dolgoznak. A jövőben is arra számíthatunk, hogy rengeteg új energiát fognak felszabadítani, érdemes figyelni rájuk!

Website: [www.useme.hu](http://www.useme.hu/)

Facebook: [www.facebook.com/usemezenekar/](http://www.facebook.com/usemezenekar/)

Instagram: /[www.instagram.com/usemezenekar](http://www.instagram.com/usemezenekar)

YouTube: <https://www.youtube.com/c/USEMEvideo>

Nagy-Szín-Pad! elődöntő: 05.10. péntek

EVENT: <https://www.facebook.com/events/574868493028098/>

**USNK**

A USNK a 2018-as X-Faktor győztesei, egy erdélyi származású magyar rapduó. A formációt két jó barát, Laskay Nimród és Filep Kund alkotja, betonerős egységet alkotva. ByeAlex, aki a műsorban mentoruk volt, zenei producerként segíti a srácok munkáját. A duó rövid idő alatt vált rendkívül népszerűvé, Posztolj című daluk klipje már 7 millió megtekintés felett jár a YouTube-on, megnyerték vele A Dal 2019-es Akusztik szavazását, és a Sziget különdíjának köszönhetően felléphetnek majd a legnagyobb hazai fesztiválon is. A céljuk természetesen a nagyszínpad, és ezt akár a Nagy-Szín-Pad!-dal is elérhetik...

Facebook: <https://www.facebook.com/usnkhivatalos/>

Instagram: <https://www.instagram.com/usnkhivatalos/>

YouTube: <https://www.youtube.com/user/MistralMusic>

Nagy-Szín-Pad! elődöntő: 05.11. szombat

EVENT: <https://www.facebook.com/events/260954418158922/>

**THE BLUEBAY FOXES**

A The Bluebay Foxes zenei világa a brit gitárzenéből és az USA déli államaiból származó rockzenéből merít: dinamikus, lüktető dobtémák, karakteres gitárhangzás, húzós, energikus basszusok és dallamos refrének jellemzik. Számos vidéki koncert és budapesti fellépés mellett a formáció részt vett egy öt állomásos erdélyi turnén, majd ezt követően a holland Kensington választotta őket előzenekarnak a budapesti koncertjére. 2018 második felében a The Bluebay Foxes rögzítette első nagylemezét, amit ugyanazon év decemberében adott ki NOW címmel, majd mutatta be az Akvárium klubban egy fergeteges koncerten.

Játszottak már a VOLT fesztiválon, a Feszt!Egeren, Campuson, Sziget fesztiválon, valamint zenélhettek a SZIN nagyszínpadán is.

Facebook: <https://www.facebook.com/thebluebayfoxes/>

Instagram: <https://www.instagram.com/thebluebayfoxes/>

Youtube: <https://www.youtube.com/thebluebayfoxes>

Nagy-Szín-Pad! elődöntő: 05.11. szombat

EVENT: <https://www.facebook.com/events/260954418158922/>

Akvárium Klub, 2019. április 24.